**כרטיסייה שלישית: שמיטה רוחנית**

**שמיטה –** כך מכונה במקרא השנה השביעית במחזור של שבע שנים. המקרא קובע כי פעם בשבע שנים כל מי שבבעלותו קרקע צריך "לשמוט" אותה, כלומר לעזוב אותה ולא לעבד את האדמה, ולאפשר לכל אדם להיכנס באופן חופשי לקרקע ולאכול מהיבול.

מהו הרעיון שעומד ביסוד השמיטה? בדברים שלפניכם תוכלו לראות את הסברו של הרב קאלישר\*.

* **קראו את שני הקטעים שלפניכם:**

הרב צבי קאלישר כותב בפירושו לתורה על פרשת 'בהר':

"ועוד טעם: כי לא לעולם יהיו טרודים בעבודת אדמה לצורך החומר, רק שנה אחת יהיה חופשי, וכאשר יפרוק עול עבודה, יעסוק בתורה וחכמה".

"אדם מישראל מתנתק בשנת השמיטה מן האדמה, שממנה לוקח ואליה ישוב. ...בתרגום ללשון מודרנית, ניתן לומר כי בשנת השמיטה חייב אדם להתנתק משגרת יומו, מעמלו, ממסך המחשב שאליו הוא מרותק, ממפעלו ובית עסקו, ולהקדיש את השנה לעבודת האדם. להגשים את אחריותו החברתית".

(אביעד הכהן, פרשיות ומשפטים, עמ' 264. תל אביב: ידיעות אחרונות וספרי חמד, 2011)

**היחיד מתנער מחיי החול לפרקים קרובים בכל שבת... את אותה הפעולה שהשבת פועלת על כל יחיד, פועלת היא השמיטה על האומה בכללה. צורך מיוחד הוא לאומה זו, כי מזמן לזמן יתגלה בתוכה המאור הא-לוקי שלה בכל מלוא זהרו, אשר לא ישביתוהו חיי החברה של חול... הזעף והתחרות אשר להם.**

**(הרב קוק, הקדמה לשבת הארץ)**

**יום ללא אימייל במועצת העיר**

**מועצת העיר ליברפול אוסרת על עובדיה לשלוח אימיילים בימי רביעי. מנכ"ל המועצה: "הם צריכים תקשורת עם אדם חי, גם אם רק פעם בשבוע"**

האימייל הפך כלי תקשורת נפוץ בקרב עובדי המשרדים. כל כך נפוץ, שהוא פוגע ביחסים האישיים הבלתי-אמצעיים ומאפשר להם להתחמק מפתרון בעיות בעבודה. מועצת עיריית ליברפול שבאנגליה הכריזה לאחרונה על "יום ללא אימייל" בין עובדיה, כך דיווח אתר החדשות ICLiverpool.

6000 עובדי המועצה שעובדים ליד מחשב מחליפים ביניהם 40 אלף אימיילים ביום - כלומר שבעה אימיילים פנימיים ביום לעובד. לפי ההחלטה, לא יורשו העובדים לשלוח זה לזה אימיילים בימי רביעי, אם כי הם יוכלו להמשיך לשלוח ולקבל אימיילים חיצוניים. הדבר מחזק את דברי מנהלי המועצה, שהכחישו שהאיסור מכוון להפחית את כמות האימיילים האישיים.

"החלטנו לעשות את זה כי לעתים תכופות מדי אנשים מתחבאים מאחורי אימיילים ועושים forward של בעיות לעמיתים לעבודה בלי לפתור אותן", אמר מנכ"ל המועצה, דיוויד הנשו. "אימיילים יכולים לסייע לצוות לתקשר מהר יותר, אבל יש פעמים שיותר מהיר פשוט להרים טלפון". בנוסף, הביע הנשו תקווה שהאיסור יהווה "חוויה משחררת" לעובדים, שיוכלו לצאת משגרת האימיילים ולעשות דברים אחרים: "האיסור הזה הוא ניסוי, בתקווה שהם ימצאו את התקשורת עם אדם חי קלה וטובה יותר, גם אם זה רק פעם בשבוע".

(מתוך אתר החדשות "נענע 10": <http://net.nana10.co.il/Article/?ArticleID=3248> )

\*הרב צבי הירש קאלישר (1795 - 1874) - ממבשרי הציונות, הטיף לעלייה לארץ ולהקמת יישובים בה.

* **התייחסו בקבוצה לשאלות הבאות:**

1. נסחו בשפה שלכם את טענתו של הרב קאלישר – מדוע יש צורך להניח לקרקע אחת לשבע שנים? (יש לציין שזהו רק אחד הנימוקים שהוא מציע).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. הרב קאלישר מדבר על כך שאנשים "טרודים בעבודת האדמה לצורך החומר". מה הכוונה במשפט הזה? מהו הדבר המקביל בחייכם לעבודת האדמה? היעזרו בדבריו של ד"ר אביעד הכהן והעלו דוגמאות נוספות.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. הרב קוק מתאר שהאומה (עם ישראל), כגוף אחד זקוקה ל... כדי שיתגלה בה ....

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. קראו את הידיעה על מועצת העיר ליברפול. האם בעיניכם זהו סוג של 'שמיטה'?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. הציעו דרכים לבטא את רעיון השמיטה בחייכם.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. בחרו נציג מן הקבוצה שיישא נאום קצר לפני הכיתה. הנאום יכלול את החלקים הבאים:

א. הצגת הנימוק המובא למצוות השמיטה.

ב. תיאור הדברים המקבילים בחייכם ל'עבודת האדמה' בדבריו של הרב קאלישר.

ג. הציעו לכיתה דרך מעשית לבטא את רעיון השמיטה בחייכם.